ການໃຫ້ທຶນຊ່ວຍເຫລືອເພື່ອສຸຂະພາບໂລກ ຊ່ວຍສົ່ງເສີມ ເສດຖະກິດສະຫະລັດນໍາ (ເບິ່ງວີດີໂອ)
ລາຍ​ງານ​ສະ​ແດງ​ໃຫ້ເຫັນ​ວ່າ ​ເງິ​ນ 64 ​ເຊັນ​ໃນ​ທຸກໆ​ນຶ່ງ​ໂດ​ລາ ​​ແມ່ນຈ່າຍ​ໃຫ້​ແກ່​ກຸ່ມຜູ້ຄົ້ນຄວ້າ ແລະ​​ພັດທະນາ​ຢຸກຢາ ຢູ່ໃນສະຫະລັດ.
ລາຍງານໃໝ່ສະບັບນຶ່ງ ໂດຍກຸ່ມປະສົມວ່າດ້ວຍສຸຂະພາບໂລກ ກ່າວວ່າ ສະຫະລັດເປັນ ປະເທດທີ່ໃຫ້ການສະໜັບສະໜຸນ ດ້ານເສດຖະກິດອັນດັບສູງສຸດຂອງໂລກ ຕໍ່ການພັດທະນາ ແລະການຄົ້ນຄວ້າທາງດ້ານສຸຂະພາບຢູ່ໃນທົ່ວໂລກ ຊຶ່ງບໍ່ພຽງແຕ່ເປັນການສົ່ງເສີມການປາບປາມພະຍາດໂຣຄາເທົ່ານັ້ນ ແຕ່ມັນຍັງເປັນການດີສໍາລັບເສດຖະກິດຂອງສະຫະລັດນໍາອີກ ຕາມທີ່ນັກຂ່າວວີໂອເອ Vidushi Sinha ລາຍງານມາ ຊຶ່ງທອງປານຈະນໍາເອົາລາຍລະອຽດ ມາສະເໜີທ່ານ ໂຄງການພັດທະນາຢາວັກຊີນຕ້ານໂຣກປອດແຫ້ງ ເປັນພຽງຕົວຢ່າງນຶ່ງຂອງປະເພດວຽກ ງານ ທີ່ລັດຖະບານສະຫະລັດໄດ້ໃຫ້ການສະໜັບສະໜຸນຕະຫລອດມາ ຄວາມຈິງ ໂດຍ ລວມທັງໝົດແລ້ວ ສະຫະລັດແມ່ນໄດ້ໃຫ້ເງິນ ຈໍານວນ 12,700 ລ້ານໂດລາ ປະກອບສ່ວນ ເຂົ້າໃນການຄົ້ນຄວ້າດ້ານການແພດ ໃນລະຫວ່າງປີ 2000 ຫາ ປີ 2010 ເງິນຈໍານວນດັ່ງ ກ່າວໄດ້ເອົາໄປໃຊ້ຊ່ວຍພັດທະນາຢຸກຢາ ແລະຢາວັກຊີນທີ່ດີຂຶ້ນ ແລະພັດທະນາວິທີການ ປິ່ນປົວທີ່ດີກວ່າ ແລະບັນດາຜູ້ສົ່ງເສີມສະໜັບສະໜຸນກ່າວວ່າ ຄວາມພະຍາຍາມດັ່ງກ່າວນີ້ ຄວນຈະດໍາເນີນສືບຕໍ່ໄປ ທ່ານນາງ Kaitlin Christenson ເປັນຜູ້ອໍານວຍການກຸ່ມປະສົມວ່າດ້ວຍເທັກໂນໂລຈີດ້ານ ສຸຂະພາບໂລກ ທີ່ປະກອບດ້ວຍອົງການສຸຂະພາບເອກະຊົນຕ່າງໆ 40 ອົງການ ກຸ່ມປະ ສົມດັ່ງກ່າວ ກັບກຸ່ມຄົ້ນຄວ້າອິດສະຫລະ ທີ່ຊຶ່ວ່າ Policy Cures ໄດ້ລວມລວມລາຍງານ ກ່ຽວກັບວ່າ ການໃຫ້ທຶນຊ່ວຍເຫລືອຂອງສະຫະລັດ ໄດ້ມີສ່ວນປະກອບແນວໃດຕໍ່ຜະລິດ ຕະພັນ ດ້ານສຸຂະພາບຂອງໂລກ ທ່ານນາງ Christenson ເວົ້າວ່າ: Dr Javier Guzman ຜູ້ອໍານວຍການກຸ່ມຄົ້ນຄວ້າອິດສະຫລະ Policy Cures ກ່າວວ່າ ມັນບໍ່ແມ່ນກ່ຽວກັບ ສະເພາະແຕ່ການປາບປາມພະຍາດຢູ່ໃນພວກປະເທດກໍາລັງພັດທະ ນາເທົ່ານັ້ນ ຊຶ່ງທ່ານອະທິບາຍຕໍ່ໄປວ່າ: ກຸ່ມອາຊີບດ້ານສຸຂະພາບກ່າວວ່າ ນອກນີ້ ແລ້ວ ມັນຍັງມີເຫດຜົນພຽງພໍໃນການປາບ ປາມພະຍາດໂຣຄາຕ່າງໆໃນລະດັບທົ່ວໂລກ ເພາະວ່າພວກພະຍາດທີ່ມາຈາກການຕິດເຊື້ອໂຣກນັ້ນ ແມ່ນບໍ່ມີພົນແດນ ພວກເຂົາເຈົ້າກ່າວອີກວ່າ ມັນສໍາຄັນຫລາຍທີ່ສຸດ ທີ່ຈະຕ້ອງສືບຕໍ່ການຕໍ່ສູ້ປາບປາມພວກພະ ຍາດຕິດເຊື້ອທັງຫລາຍ ຢູ່ກາຍເຂດຊາຍ ແດນຂອງອາເມຣິກາອອກໄປອີກນັ້ນ ທ່ານນາງ Christenson ກ່າວວ່າ ນັບວ່າ ເປັນເທື່ອທໍາອິດໃນຫລາຍສິບປີ ທີ່ບັດນີ້ ໄດ້ມີກະບວນການພັດທະນາຢູກຢາແລະ ຢາວັກຊີນຊະນິດໃໝ່ທີ່ເຂັ້ມແຂງ ຕໍ່ຕ້ານ ພວກພະຍາດທີ່ອັນຕະລາຍເຖິງແກ່ຊີວິດ ເຊັ່ນໂຣກໄຂ້ຍຸງ ໂຣກໄຂ່ຫລັງອັກເສບ ເຊື້ອເອັຊໄອວີ ແລະໂຣກປອດແຫ້ງ ເປັນຕົ້ນ ທ່ານນາງ Christenson ເວົ້າວ່າ: ສ່ວນ Dr Javier Guzman ນັ້ນ ກ່າວວ່າ: ບັນດານັກຊ່ຽວຊານດ້ານສຸຂະພາບໂລກ ກ່າວວ່າ ການລົດຜ່ອນການລົງທຶນໃດໆນັ້ນ ອາດ ສາມາດເປັນອັນຕະລາຍຕໍ່ຜະລິດຕະພັນຫລາຍໆຢ່າງ ທີ່ກໍາລັງພັດທະນາຢູ່ໃນຂະນະນີ້ໄດ້ ແລະພວກເຂົາເຈົ້າກ່າວອີກວ່າ ການສືບຕໍ່ສະໜອງທຶນໃຫ້ຕໍ່ໄປເລື້ອຍໆຂອງສະຫະລັດນັ້ນ ແມ່ນສໍາຄັນທີ່ສຸດ ຕໍ່ການພັດທະນາຜະລິດຕະພັນດ້ານສຸຂະພາບຂອງໂລກລຸ້ນຕໍ່ໆໄປ